Il-Prim Ministru Robert Abela stqarr li jemmen li l-eks Ministru Konrad Mizzi għandu jixhed quddiem il-Kumitat tal-Kontijiet Pubbliċi (PAC). "Bla dubju ta' xejn. Minn dejjem hekk ħsibna," kienet ir-risposta ta' Abela meta ġie mistoqsi fuq dan. Illum, Mizzi kkonferma li se jkun disponibbli biex jidher quddiem il-PAC mit-3 ta' Novembru 'l quddiem wara li ħarab milli jidher quddiem dan il-Kumitat għal aktar minn darbtejn. Illum: "Disponibbli biex nidher quddiem il-PAC mit-3 ta' Novembru" – Konrad Mizzi Anke l-Ministru tal-Finanzi Clyde Caruana kien qabel li Mizzi jitla' jixhed quddiem il-PAC. Abela qal li d-deċiżjonijiet li ħa fuq Konrad Mizzi kienu ċari ħafna u li ma kellux bżonn il-pariri tal-PAC biex jagħmel dan. Mistoqsi fuq l-akkużi tal-Oppożizzjoni li l-Gvern Laburista qed jaqbeż għal Mizzi, Abela sostna li "l-membri tal-Gvern fuq il-PAC m'għandhom jaqbżu għal ħadd u jafu li jridu jagħmlu xogħolhom b'mod newtrali". Filmati: Miguela Xuereb Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_617940985edb3_rand.td-a-rec-img{text-align:left}.td_uid_3_617940985edb3_rand.td-a-rec-img img{margin:0 auto 0 0}